CELEX: 62007CA0288
Language: sk
Date: 2008-09-16 00:00:00
Title: Vec C-288/07: Rozsudok Súdneho dvora (veľká komora) zo 16. septembra 2008 [návrh na začatie prejudiciálneho konania, ktorý podal High Court of Justice (Chancery Division) – Spojené kráľovstvo] – The Commissioners of Her Majesty's Revenue & Customs/Isle of Wight Council, Mid-Suffolk District Council, South Tyneside Metropolitan Borough Council, West Berkshire District Council (Šiesta smernica o DPH — Článok 4 ods. 5 — Činnosti vykonávané verejnoprávnym orgánom — Prevádzkovanie platených parkovísk — Skreslenie hospodárskej súťaže — Význam pojmov viedlo by a  výrazné )

22.11.2008   
            
            
               SK
            
            
               Úradný vestník Európskej únie
            
            
               C 301/9
            
         Rozsudok Súdneho dvora (veľká komora) zo 16. septembra 2008 [návrh na začatie prejudiciálneho konania, ktorý podal High Court of Justice (Chancery Division) – Spojené kráľovstvo] – The Commissioners of Her Majesty's Revenue & Customs/Isle of Wight Council, Mid-Suffolk District Council, South Tyneside Metropolitan Borough Council, West Berkshire District Council
   (Vec C-288/07) (1)
   
   (Šiesta smernica o DPH - Článok 4 ods. 5 - Činnosti vykonávané verejnoprávnym orgánom - Prevádzkovanie platených parkovísk - Skreslenie hospodárskej súťaže - Význam pojmov „viedlo by“ a „výrazné“)
   (2008/C 301/16)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   High Court of Justice (Chancery Division)
   Účastníci konania pred vnútroštátnym súdom
   
      Žalobca: The Commissioners of Her Majesty's Revenue & Customs
   
      Žalovaní: Isle of Wight Council, Mid-Suffolk District Council, South Tyneside Metropolitan Borough Council, West Berkshire District Council
   Predmet veci
   Návrh na začatie prejudiciálneho konania – High Court of Justice (Chancery Division) (England & Wales) – Výklad článku 4 ods. 5 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Činnosti alebo plnenia, ktoré vykonávajú verejnoprávne orgány ako orgány verejnej moci – Platené parkovacie priestory mimo verejných ciest – Neuplatnenie DPH, ktoré vedie k narušeniu hospodárskej súťaže – Pojem „narušenie hospodárskej súťaže“ – Kritériá posúdenia
   Výrok rozsudku
   
               1.
            
            
               Článok 4 ods. 5 druhý pododsek šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia sa má vykladať tak, že výrazné narušenia hospodárskej súťaže, ku ktorým by viedlo nepodliehanie verejnoprávnych subjektov konajúcich v postavení verejných orgánov dani, sa majú posudzovať vzhľadom na predmetnú činnosť ako takú, bez toho, aby sa toto posúdenie týkalo konkrétneho miestneho trhu.
            
         
               2.
            
            
               Pojem „viedlo by“ v zmysle článku 4 ods. 5 druhého pododseku šiestej smernice 77/388 sa má vykladať tak, že zohľadňuje nielen skutočnú hospodársku súťaž, ale tiež potenciálnu hospodársku súťaž, pokiaľ je možnosť súkromného podnikateľského subjektu vstúpiť na relevantný trh skutočná a nie čisto hypotetická.
            
         
               3.
            
            
               Pojem „výrazné“ v zmysle článku 4 ods. 5 druhého pododseku šiestej smernice 77/388 sa má chápať v tom zmysle, že skutočné alebo potenciálne narušenia hospodárskej súťaže majú byť viac než zanedbateľné.
            
         
      (1)  Ú. v. EÚ C 199, 25.8.2007.